Пасьля знаёмства з маштабамі пануючай несправядлівасьці ўзьнікла жаданьне пакласьці пачутае ад вязьняў на паперу. Захацелася перадаць боль і жыцьцёвы досьвед тых людзей, зь якімі сустрэўся за час двух зьняволеньняў. Тэксты, напісаныя цягам гадоў адседкі, і леглі ў аснову кнігі «Чарвяк». Аповесьць, што дала назву ўсяму зборніку, была напісаная ў Глыбоцкай турме і дапісвалася ў Гарадзенскай.